tartuNLP/wikipedia-smugri-20251201 huggingface dataset:
Carol Channing

Carol Elaine Channing (31. jaanuar 1921 Seattle, Washington – 15. jaanuar 2019 Ranch Mirage, California) oli Ameerika Ühendriikide filminäitleja ja laulja.
Heikki Zoova

Heikki Zoova (sündinud 13. märtsil 1954 Tallinnas) on eesti tootedisainer ja arhitekt.
Haridus.
Lõpetas aastal 1972 Tallinna 10. Keskkooli. Aastal 1974 asus ta õppima ja 1980 lõpetas ERKI tööstuskunsti erialal (õhtuse osakonna). Lõputöö teemaks valis siiditrükipingi, juhendaja oli Tõnu Riit.
Töö ja looming.
Aastatel 1978–1995 töötas meistrina Eesti Riiklikus Kunstiinstituudis, kus rajas foto- ja siiditrükilabori.
Juba õpingute ajal tegi tootearendusprojekte Eesti ettevõtete jaoks. Nende hulka kuulusid näiteks ajastuoriginaalsed tapeedid Tammsaare muuseumile Tallinnas ja Carl Robert Jakobsoni Talumuuseumile Kurgjal.
Disainibüroos Madis.
Oma elu üheks tähtsamaks perioodiks arvab Heikki Zoova töötamise 1995. aastal loodud MaDise disainibüroos. Koostöös Matti Õunapuu, Hugo Mitti, Arvo Pärensoni ja Raimo Sauga disainiti grupiga ligi 200 projekti: köögi- ja olmetehnikat, lennukite reisijaistmeid, lauaarvuti PC256 ja muid tooteid. Tupolevi tehas oli üks peamisest tellijatest, mis andis võimaluse kasutada oma töös oma aja parimaid tehnilisi lahendusi. Piiride avanedes disainiti kodutehnikat Soome ettevõttele Helkama.
Disainibüroos Ergonooma.
Alates aastast 2002 tegeles toodete ja ehitiste projekteerimisega endale kuuluvas disainibüroos Ergonooma OÜ.
Eesti Kunstiakadeemias.
2005. aastal töötas Eesti Kunstiakadeemias dotsendina, 2007–2015 tootedisaini osakonna juhatajana. Juhendas koostööprojekte Eesti ettevõtetega ja magistritöid. 2009. aastast on ta kunstiakadeemia erakorraline professor.
Tähtsamad tööd.
Selle maja eest sai Heikki Zoova 2002. aastal Eesti Sisearhitektide Liidu aastapreemia kategoorias "Parim eramu". Projekteerimiseks ja objekti valmistamiseks kulus ligikaudu viis aastat.
Disainerit huvitavad energiasäästlik ja jätkusuutlik disain. EKA tootedisaini osakonnas on ta koos üliõpilastega tegelenud elektriliste väikesõidukite ning nende laadimis- ja rendijaamade arendamise ja disainimisega.
Heikki Zoova on kuulunud disainivõistluste (Bruno, SÄSI, Electroluxi Designlab, Abloy jm) žüriidesse.
Disainimõtlemine.
Disainerit inspireerivad Victor Papaneku ideed ja disainifilosoofia. "Disain peab olema lihtne ja jätkusuutlik" – ütleb disainer, keda häirib mõttetu ressursside raiskamine ja ületarbimine.
Seda põhimõtet järgib Heikki Zoova ka ise – ta elab enda projekteeritud ja ehitatud majas, mis on ehitatud "low-tech" põhimõtetel – kasutades minimaalselt tehnoloogiat ja maksimaalselt kohalikku energiat.
Oma 50. sünnipäeva puhul sõitis jalgrattaga Malagast Barcelonasse (retk kestis umber 1 kuu, distants oli umbes 3000 km).
Valik teoseid.
[Pildid tulevad kohe, kui need aktsepteeritakse Wikipedia poolt]
Norwegian Long Haul

Norwegian Long Haul on Norra lennufirma, mille tütarettevõte on Norwegian Air Shuttle. Norwegian Long Haul opereerib pikki lende Norwegian Air Shuttle'i eest. 
Norwegian Long Hauli lennukipark koosneb 20 lennukist ja Norwegian Long Haul opereerib lende 22 sihtkohta.
Retti sündroom

Retti sündroom (ladina keeles "Syndroma Rett", inglise keeles "Rett syndrome") on kaasasündinud geneetiliselt määratud arenguhäire, mis esineb tüdrukutel.
Haigus algab vanuses 6–18 kuud. Eelnevalt normaalse lapse areng seiskub ja taandarenema hakkavad nii oskused kui ka arusaamine. Haigus tabab tütarlapsi sagedusega 1:10000 – 1:15000. Haigust ei saa ravida, kuid on võimalik leevendada mitmeid haigussümptomeid.
Tekkepõhjused ja mehhanismid.
Haiguse tekkepõhjuseid täpselt ei teata. Tõenäoliselt peetub loote närvisüsteemi areng raseduse lõppfaasis või varases imikueas. Tegemist on geneetilise ehk päriliku haigusega, mis on seotud X-kromosoomiga ehk naissugukromosoomiga. Defektse kromosoomiga poisslapsed hukkuvad juba lootena. Kuna haiguse täpseid tekkepõhjuseid ei teata, ei saa seda ennetada.
Sümptomid ehk avaldumine.
Sünni järel areneb laps normikohaselt, kuid 6–18 kuu vanuses hakkavad kaduma juba õpitud oskused ning lisanduvad teatud iseloomulikud haigusilmingud:
Diagnoosimine.
Avastatud ei ole ühtegi näitajat, mis kinnitaks diagnoosi. Haigusele viitab vastavate sümptomite olemasolu ja arenguhäire teiste põhjuste puudumine.
Elektroentsefalograafia (EEG) uuring tehakse selleks, et veenduda ajukahjustuses, mida näitavad muutunud aju elektrilised potentsiaalid.
Ravivõimalused.
Haigust ei ole võimalik ravida. Eesmärk on leevendada haiguse ilminguid. Sageli on vajalik selja kõverdumise raviks teha ravivõimlemist, et tugevdada seljalihaseid. Raskematel juhtudel võib vajalikuks osutuda operatiivne ravi, kus toestatakse selgroogu metallist plaatidega. Krampide esinemisel kasutatakse ravi antiepileptikumidega (karbamasepiin). Kõne arendamiseks on vajalik logopeediline abi ja üldarendavad programmid sotsiaalsete oskuste parandamiseks (erilasteaiad, psühholoogiline nõustamine)
Prognoos.
Lapsed elavad kuni täiskasvanueani (umbes 35. eluaastani). Kuna haigus avastati alles 1980. aastal, ei ole edasist haiguse kulgu võimalik prognoosida.
Atüüpiline autism

Atüüpiline autism on pervasiivne arenguhäire, mis erineb autismist kas haiguse alguse ea või kõigile kolmele põhilisele diagnostilisele kriteeriumile mittevastavuse poolest. 
Näiteks võib anomaalne seisund ja/või kahjustatud areng manifesteeruda pärast kolmandat eluaastat ja/või hälbed avalduvad ainult ühes või kahes autismi diagnoosimiseks vajalikust kolmest psühhopatoloogia valdkonnast (nimelt retsiprookse sotsiaalse suhtlemise ja kommunikatsiooni häire ning korduv ühetaoline stereotüüpne käitumine), kuigi teistes psüühikasfäärides võib ilmneda tüüpilisi anomaalsusi. Selliseid atüüpilisi seisundeid täheldatakse kõige sagedamini raske vaimse alaarenguga indiviididel, kelle talitluse madal tase ei võimalda küllaldaselt avaldada autismile iseloomulikke käitumise iseärasusi. Atüüpiline autism võib olla ka raske retseptiivse kõnehäirega isikul. 
Seega on atüüpiline autism siiski autismist oluliselt erinev seisund.
Muuga söeterminal

Muuga söeterminal on ehitis Harju maakonnas Tallinna lähedal Muuga sadama juures.
Terminali ehitas 2003–2005 AS Merko. Ehituse tellis AS Tallinna Sadam.
Punane Selver

Punane Selver oli Selveri kaubandusketti kuuluv kauplus, mis asus Tallinnas aadressil Punane tänav 46. Kauplus avati 1995 ja see oli esimene Selveri kauplus Eestis.
22. mail 2023 teavitas Selver AS kliente kaupluse sulgemisest 28. mail 2023.
Hiljem ostis hoone Lätist pärit väikeladudele spetsialiseeritud ettevõte.
Orkestratsioon (infotehnoloogia)

Orkestratsioon on infotehnoloogias arvutisüsteemide ja tarkvara automatiseeritud seadistamine, koordineerimine ja haldamine.
Selle saavutamiseks on mitmesuguseid tarkvarapakette, näiteks Ansible, Puppet, Salt, Terraform ja Kubernetes.
Kasutusala.
Orkestratsiooni kasutatakse tihti teenusele orienteeritud arhitektuuri (SOA), virtualiseerimise (ka konteineriseerimise) ja dünaamiliste andmekeskuste kontekstis. Orkestreerimine aitab kaasa rakenduste, andmete ja infrastruktuuri vastavusse viimisel ärinõuetega.
Konteinerarhitektuuris tähendab orkestreerimine paljude erinevate konteinerite üheaegset haldamist - näiteks nende automaatset eemaldamist või lisamist (skaleeritavus).
Nõmme ema

Nõmme ema on Mare Mikoffi skulptuur, mis asub Tallinnas Nõmme linnaosas Nõmme Ema pargis. Skulptuur avati 1998.
Ettevõtluse auhind

Ettevõtluse auhind on Ettevõtluse Arendamise Sihtasutuse korraldatav ettevõtluskonkurss, kus tunnustatakse silmapaistvaid ettevõtteid.
Konkurss toimub aastast 1996.
Otopeni

Otopeni on linn Rumeenias Ilfovi maakonnas. Linn asub ajaloolises Munteenia piirkonnas, Bukarestist 15 km põhja pool.
Linna haldusalasse kuulub Odăile küla.
Otopenis asub Bukaresti Henri Coandă rahvusvaheline lennujaam.
Otopenit on esmamainitud 1582. aastal. Otopeni sai linnaõigused 30. novembril 2000.
Sângeorgiu de Pădure

Sângeorgiu de Pădure (ungari keeles "Erdőszentgyörgy", saksa keeles "Sankt Georgen auf der Heide") on linn Rumeenias Transilvaanias Mureși maakonnas.
Linna haldusalasse kuulub kolm küla: Bezid ("Bözöd"), Bezidu Nou ("Bözödújfalu") ja Loțu ("Lóc").
Asulat on kirjalikes allikates esimest korda mainitud 1333. aastal. Linnaõigused sai 2004. aastal.
2011. aasta rahvaloenduse andmetel oli Sângeorgiu de Pădure elanikest ungarlasi 73,71%, rumeenlasi 17,47% ja mustlasi 4,6%.
Euroinsener

Euroinsener (inglise keeles "European Engineer", lühendatult Eur Ing või Eur-Ing) on kõrge kvalifikatsiooniga Euroopa riikide (sealhulgas Eesti) inseneridele antav kutsetunnistus. 
Euroinseneri kutsetunnistusi annavad välja Euroopa Riiklike Inseneriassotsiatsioonide Föderatsiooni ("European Federation of National Engineering Associations", FEANI) nime kandva katusorganisatsiooni liikmesorganisatsioonid taotluse alusel. Säilitamaks kutsetunnistuse ühtlast ja kõrget professionaalset taset, peab euroinsener FEANI reeglite kohaselt taotluses tõestama kogemust ja kompetentsust teaduse vallas, professionaalseid oskusi, ohutuse ja keskkonna alaseid teadmisi, vastutustunnet ning suhtlusoskust niihästi juhendatava kui juhendajana. Euroinseneri väljaõpe ja tööstaaž peavad ühtekokku olema kestnud vähemalt 7 aastat ning see peab sisaldama insenerikraadi omandamist, sellele järgnevat täiendõpet ja laialdast vastutavat töökogemust.
Eestis on euroinsenere nimetatud alates 1998.
Kuldne Nael

Kuldne Nael on Eesti reklaamiauhind.
Auhinda antakse välja alates 1997. aastast.
Rapla kihelkonna auhind

Rapla kihelkonna auhind on Rapla Maarja-Magdaleena koguduse ja selle piirkonna nelja omavalitsuse ühiselt välja antav auhind isikule või kollektiivile, kellel on erilisi teeneid sealse koguduse või sealse piirkonna kultuuri- või vaimuelu edendamise ees. Auhind kujutab endast Tauno Kangro tehtud Maarja-Magdaleena pronkskuju.
Auhinda antakse aastast 1998.
Raadioteatri näitlejaauhind

Raadioteatri näitlejaauhind on Eesti Rahvusringhäälingu Raadioteatri välja antav auhind märkimisväärsele Raadioteatri näitlejale. Sellega jäädvustatakse kuuldemängude pikka traditsiooni eesti kultuuris ja väärtustatakse näitlejate tööd kunstilise sõnaga raadios. Näitlejaauhind antakse möödunud hooaja parima osatäitmise eest kuuldemängus ja/või kunstilise sõnaga viljaka töö eest raadios.
Auhinda antakse 1998. aastast. 2025. aasta seisuga on kaks korda on selle auhinna pälvinud Ines Aru, Anu Lamp, Jan Uuspõld, Rein Oja ja Tõnu Oja.
Sirbi laureaat

Sirbi laureaat on auhind, mida annab ajaleht Sirp (kuni 1988. aastani Sirp ja Vasar, 1989. aastal Reede) alates 1964. aastast välja oma parimatele kaastöölistele.
Veeremine

Veeremine on mehaanikas liikumise tüüp, kus keha pöörleb olles kontaktis mingi pinnaga ja samas liigub keha pöörlemistelg kulgevalt antud pinna suhtes. Veeremist ilma pindade vahelise libisemiseta nimetatakse puhtaks veeremiseks. Sel juhul on veereva keha kokkupuutepunkti hetkkiirus võrdne pinna kiirusega ehk veereva keha pinnaga kokkupuutepunkti hetkeline kiirus pinna suhtes on võrdne nulliga.
Veeremise kirjeldamine.
Lihtsaimini kirjeldatav veeremine on puhas veeremine, kus silindriline keha veereb ilma libisemiseta tasapinnal. Sellisel juhul joonistavad külgvaates kõik silindri punktid veeremisel trohhoide, välja arvatud punktid pöörlemisteljel, mis moodustavad sirgeid jooni ja punktid silindri pinnal, mis moodustavad tsükloide.
Iga veereva keha punkti hetkelise kiiruse saab leida valemiga formula_1, kus formula_2 on vaadeldava punkti kohavektor kontaktis oleva punkti (joone) suhtes ja formula_3 on nurkkiirus sama punkti suhtes. Seega jagunevad veereva keha punktide hetkelised kiirused analoogselt juhuga, kui keha pöörleks kokkupuutepunkti ümber.
Energia.
Kuna kineetiline energia sõltub ainult keha massist ja kiirusest on võimalik näidata, et (ilma libisemiseta) veereva keha kineetiline energia on võrdne tema kulgliikumise ja pöördliikumise kineetilise energiate summaga:
 formula_4
Piirikotkas

Piirikotkas on Eesti piirivalve eraldusmärk ja ühtlasi ka piirivalvega seotud politseinike teenetemärk. Teenetemärgiga tunnustatakse politseiametnikke piirivalvealase tegevuse arendamisel ja korraldamisel osutatud teenete eest.
Erimärgi kujundas kunstnik Günther Reindorff piirivalve 10. aastapäevaks 1932. aastal. 
Piirivalve erimärgi kandvaks ideeks on piiriposti ette paigutatud mõõka hoidva kotka kujund. Rahvuseeposest tuntud Põhjakotka avatud tiibadega figuur sümboliseerib valvsust, vaprust ja võitlusvalmidust. Eraldusmärk Piirikotkas sümboliseerib endise ja tänapäevase piirivalve tegevuse ja traditsioonide järjepidevust. Diagonaalselt paigutatud rahvusvärvi stiliseeritud piiripostil koos posti ülaosas paikneva Eesti väikese kuldvärvilise riigivapiga väljendavad rahvusvabariigi ajaloolisi ideaale. Kaheteralist mõõka hoidev tõstetud tiibadega kotkas väljendab Eesti riigi kaitsmise ideed, relvastatud piirivalvurite valvsust ning kindlameelsust, kuid ka hoiatust mistahes vaenulikkuse suhtes. Mõõgaga kotkas on hõbedavärviline. Hõbedast põhjakotkast ja rahvusvärvides piiriposti ümbritseb hõbedast värvi tammelehtedest pärg kui ühtekuuluvuse ja mehisuse sümbol. Eraldusmärgi alumises osas tammepärga ühendaval hõbedasel lindil on Eesti piirivalve asutamise kuupäev 1. november 1922.
Rotokase keel

Rotokase keel on paapua keelte Põhja-Bougainville'i keelkonda hulka kuuluv keel, mida kõneldakse Paapua Uus-Guineas Bougainville'i saare põhjaosas. 
Kõnelejate arv oli 1981. aastal ligikaudu 4300. Keeles on 3 murret.
Rotokase keel on tuntud kui üks kõige väiksema foneemide arvuga keeli.
Fonoloogia.
Rotokase keskmurdes on 6 konsonantfoneemi (p, t, k, b ~ β, d ~ ɾ, ɡ ~ ɣ) ja 5 vokaalfoneemi (a, e, i, o, u). Vokaalid võivad olla pikad või lühikesed.
Süntaks.
Rotokase keel on SOV-keel. Omadussõnad ja näitavad asesõnad eelnevad põhisõnale. Kasutatakse tagasõnu.
Kiri.
Rotokase tähestikus on 12 tähte: A E G I K O P R S T U V. 
Tähte S (hääldub [ts] või [s]) kasutatakse ainult I ees ja sõnas "Rotokas". Tähte T ei kasutata kunagi I ees.
Enamik keele kõnelejatest on oma keeles kirjaoskajad.
Gordon Williams (latinist)

Gordon Willis Williams (19. märts 1926 Dublin – 28. august 2010 New Haven, Connecticut) oli klassikaline filoloog; ajaleht Times iseloomustas teda ladina kirjanduse uurimise rahvusvahelise liidrina.
Gordon Williams õppis klassikalisi teadusi ("Classics") (klassikaline filoloogia, vanaaja ajalugu ja arheoloogia) Dublinis Trinity College'is, omandades magistrikraadi. Seejärel töötas ta Londoni King's College'is, Cardiffi ülikoolis ja Oxfordi ülikooli Balliol College'is, kus ta omandas teise magistrikraadi. Seejärel töötas ta 1963. aastast õppejõuna Šotimaal, külalisõppejõuna Indiana ülikoolis ja California Ülikoolis Berkeleys ning 1974. aastast Yale'is. Uuris Rooma luulet, eelkõige Horatiust ja Vergiliust. Avaldas 1968. aastal teose "Traditsioon ja algupärasus rooma luules" ("Tradition and Originality in Roman Poetry"), mis on jätkuvalt mõjukas klassikaliste filoloogide seas.
Williamsi olulised teosed on veel "Change and Decline: Roman Literature in the Early Empire" (1978), "Figures of Thought in Roman Poetry" (1980) ja "Technique and Ideas in the Aeneid" (1983).
Riik riigis

Riik riigis (ladina keeles "imperium in imperio") on poliitikas negatiivse tähendusega mõiste, mis hõlmab ühiskonnas füüsiliste isikute rühmi, organisatsioone või geograafilisi piirkondi, mis ei allu riigivõimule ning tegutsevad oma seaduste alusel.
Riigi riigis võivad moodustada näiteks
Heikki Haavisto

Heikki Johannes Haavisto (20. august 1935 Raisio – 22. juuli 2022) oli Soome keskerakondlik poliitik, välisminister (1993–1995).
Ta astus kõrgkooli aastal 1953, aastal 1957 sai agronoomi kvalifikatsiooni ja aastal 1962 õigusteaduste kandidaadiks.
Aastast 1966 töötas ta Põllumajandus- ja Metsatootjate Keskliidus, seejuures aastatel 1975–1994 Keskliidu esimehena.
5. maist 1993 kuni 3. veebruarini 1995 oli ta Soome välisminister Esko Aho valitsuses.
Barbiroosa

Barbiroosa (häälduspärane variant "Barbie roosast") on punase ja lilla vahel asetsev värvitoon, külma tooniga erkroosa Pantone 219 C, mille Barbie-nukku tootev firma Mattel on ametlikult registreerinud oma kaubamärgina ("trademarked color") enam kui sajas kategoorias mullivannist hommikuhelvesteni. 
Värvitoon on Pantone koodiga 219 C. 2011. aastal andis Mattel välja kollektsionääridele mõeldud Barbie-nuku, mille kleidi volangid ja muud kaunistused olid kujundatud Pantone 219 C värvinäidistest.
Igapäevakeeles nimetatakse esemete kirjeldamisel barbiroosaks sageli igasuguseid eelnimetatuga sarnanevaid ereroosasid ja fuksiapunaseid värvivarjundeid, pidamata silmas täpselt Pantone 219 C koodiga erkroosat.
Theocháris Kessídis

Theocháris Kessídis (kreeka keeles Θεοχάρης Κεσσίδης, vene keeles Феохарий Харлампиевич Кессиди; 13. märts 1920 Santa, Khvemo Kharthli, Gruusia — 23. detsember 2009 Ateena) oli vene-kreeka filosoof ja filosoofiaajaloolane, antiikfilosoofia spetsialist.
Sündis gruusia kreeklaste (Pontose kreeklaste) peres. Õppis algul psühholoogiat ja filosoofiat Thbilisi ülikoolis, läks seejärel üle Moskva Riiklikku Ülikooli (MRÜ) filosoofiateaduskonna 5. kursusele. Lõpetas 1946. aastal MRÜ filosoofiateaduskonna, seejärel aspirantuuri filosoofia ajaloo valdkonnas. 1950. aastal kaitses kandidaadiväitekirja teemal "Ephesose Herakleitose filosoofia"; 1968. aastal kaitses doktoriväitekirja "Varakreeka filosoofia ja selle suhe müüti, kunsti ja religiooni".
Töötas aastatel 1970—1992 NSV Liidu Teaduste Akadeemia filosoofiainstituudi filosoofia ja ajaloo sektoris. Alates 1992. aastast elas Kreekas.
Filosoofiateaduste doktor (1968). Ateena Teaduste Akadeemia korrespondentliige (1987).
Enam kui 250 teadustöö autor; tema töid on tõlgitud 15 keelde. Eesti keelde on tõlgitud tema raamat Sokratesest (Feohari Kessidi
"Sokrates", Tallinn, 1987. Vene keelest tõlkinud Jaan Unt).
Hansapanga kunstipreemia

Hansapanga kunstipreemia (aastast 2008 Swedbanki kunstipreemia) oli Hansapanga välja antav preemia ühele silmapaistvale Balti riikide kunstnikule.
Esimene preemia anti välja 2000. Alates 2003. aastast laienes preemia ka Läti ja Leedu kunstnikele ning samal aastal anti preemia Leedu kunstnikule Artūras Railale. Preemiaraha oli 5000 eurot. Sellele lisandus võimalus korraldada isikunäitused kõigis kolmes Balti riigis. Alates 2008. aastast toimus näitus, mis hõlmas kõiki nominente, ning preemiaraha tõsteti 10 000 euroni.
AkzoNobeli kunstipreemia

AkzoNobel Kunstipreemia (kuni aastani 2019 Sadolini kunstipreemia) on AS-i Akzo Nobel Baltics igal aastal välja antav kunstipreemia Eesti kunstnikule.
Preemiat antakse aastast 1995, kuid aastatel 2001 ning 2007–2011 preemiat välja ei antud.
Kyle Gass

Kyle Richard Gass (sündinud 14. juulil 1960 Walnut Creekis Californias) on Ameerika Ühendriikide näitleja.
Didier Guillaume

Didier Guillaume (11. mai 1959 Bourg-de-Péage, Drôme'i departemang – 17. jaanuar 2025 Nice) oli Prantsusmaa ja Monaco poliitik, alates 2. septembrist 2024 kuni oma surmani jaanuaris 2025 Monaco riigiminister (peaminister).
Ta oli aastani 2018 Sotsialistliku Partei liige, aastast 2018 on ta sõltumatu. 16. oktoobrist 2018 kuni 2. juulini 2020 oli ta Prantsusmaa põllumajandus- ja toitlustusminister.
Tsükloid

Tsükloid on tasandiline kõverjoon, mille kujundab mööda sirget libisemiseta veereva ringjoone punkt.
Võrrandid.
Tsükloidi, mis läbib nullpunkti, puudutab "x"-telge, mille kujundab ring raadiusega "r" ja mis veereb "y"-telje positiivsel poolel saab kirjeldada parameetriliste võrranditega
 formula_1
kus "t" on reaalarvuline parameeter, mis vastab ringi pöördenurgale. Iga "t" väärtuse korral on ringi keskpunkti koordinaadid ("x", "y") = ("rt", "r"). 
Teisel kujul avaldub tsükloidi võrrand vastavalt
 formula_2
Tsükloidi võrrand on lahendiks diferentsiaalvõrrandile:
 formula_3
Ritchie De Laet

Ritchie Ria Alfons De Laet (sündinud 28. novembril 1988 Antwerpenis) on Belgia jalgpallur, kes mängib kaitsjana Belgia kõrgliiga klubis Royal Antwerp.
Ta alustas Royal Antwerpis ka karjääri. Seejärel mängis ta paljudes Inglismaa klubides, sealhulgas Manchester Unitedis, Preston North Endis, Portsmouthis, Norwich Citys, Middlesbrough's ja Aston Villas, kuid enamikus neist sai ta mänguaega võrdlemisi harva. Kõige edukamad olid Leicester Citys mängitud aastad 2012–2016, kui ta kuulus kolmel hooajal järjest klubi põhimeeskonda ja tuli hooajal 2013–14 klubiga Inglismaa esiliiga võitjaks. Ta lahkus klubist hooaja 2015–16 keskel; samal hooajal tuli Leicester City Inglismaa meistriks.
Hooajal 2018–2019 mängis ta laenul Austaralia kõrgliiga klubis Melbourne City. 2019. aasta juunis sõlmis ta püsiva lepingu Royal Antwerpiga.
Belgia jalgpallikoondises on De Laet pidanud kaks mängu. Debüüdi tegi ta koondises 29. mail 2009 mängus Tšiili vastu.
Folkuniversitetet

Folkuniversitetet on Rootsi haridusorganisatsioon, mis pakub eri valdkonna õppekursuseid Rootsis.
Organisatsioon asutati 1942.
Eestis tegutseb Rootsi organisatsiooni eeskujul MTÜ Folkuniversitetet Tartu
Folkuniversitetet Tartu

Folkuniversitetet Tartu on Tartus tegutsev haridusorganisatsioon, mis pakub keeleõpet. Organisatsiooni põhimõtted on võetud Rootsi haridusorganisatsioonist Folkuniversitetet.
Folkuniversitetet Tartu alustas tegevust 1993.
Kaarli rahvamaja (Lääne-Viru maakond)

Kaarli rahvamaja on rahvamaja Lääne-Viru maakonnas Rakvere vallas Kaarli külas. Rahvamaja omanik on Viljar Liiva.
Rahvamaja ehitati 1922. Maja projekteeris Ferdinand Adoff.
Poliitiline realism

Poliitiline realism on teooria, mis väidab, et riikide, poliitiliste ideoloogiate, poliitiliste organisatsioonide ja poliitikute lõppeesmärk on (või peaks olema) võim. Võim on poliitilise ambitsiooni tulemus ning võti riigi heaolule. 
Poliitiline realism rõhub, et poliitika on võistlushimuline ja konfliktirohke, tõstes tihti esile darvinistliku vaate, et tugevam jääb ellu. Poliitiline realism väidab, et poliitiliste ja kultuuriliste huvide jätkusuutlikkus tuleneb (või peab tulenema) võimu käsitluse suutlikkusest. Poliitiline realism väidab, et riigi omahuvi on riigi esmane tähtsus.
Negatiivne utilitarism

Negatiivne utilitarism on utilitarismi haru, mis keskendub erinevalt traditsioonilisest utilitarismist ülima hüve saavutamise asemel kannatuste vähendamisele. Mõlemad mõõdavad eetilist väärtust vastavalt tulemuslikule heaolule.
Termini võttis kasutusele Roderick Ninian Smart teoses „Negative Utilitarianism“, kus ta kritiseeris Karl Popperi tööd „The Open Society and Its Enemies“.
Negatiivse utilitarismi variatsioonid.
Sarnaselt teiste utilitarismi versioonidega on ka palju varieerivaid faktoreid negatiivsel utilitarismil. Toby Ord toob oma essees „Why I’m Not a Negative Utilitarian“ välja kas üldist erinevust mille alla kõik väiksemad variatsioonid kuuluvad:
Lotmani päevad

Lotmani päevad on Tallinna Ülikoolis toimuv konverents, kus käsitletakse Juri Lotmaniga seonduvat.
Esimene konverents toimus 2009.
Igal konverentsil on oma pealkiri, näiteks 2018 oli see "Sa suudad mind ikka veel üllatada".
Lotmani seminar

Lotmani seminar on Tartu Ülikoolis toimuv rahvusvaheline seminar, kus käsitletakse Juri Lotmaniga seonduvat.
Seminari raames antakse välja Juri Lotmani stipendiumit.
Orientalistikapäevad

Orientalistikapäevad on Tartus toimuv konverents, mis on pühendatud orientalistikale. Konverentsi korraldavad Eesti Akadeemiline Orientaalselts ja Tartu Ülikooli orientalistikakeskus.
Esimene konverents toimus veebruaris 1987.
Libisemine

Libisemine ehk liugumine on kahe kontaktis oleva pinna omavaheline kontaktpunktide pinnanormaalide suhtes risti toimuv liikumine. Üldiselt, kui tegemist on kahe keha või keskkonnakihi välispindadega, takistab sellist liikumist pindade vaheline kineetiline hõõre.
Kineetiline liugehõõre.
Kineetiline liugehõõre ehk libisemist takistav hõõre, mis takistab kahe keha (või keha ja tasapinna) omavahelist libisevat liikumist. Kineetiline liugehõõre on enamasti väiksem, kui staatiline hõõre. Seetõttu vajavad kehad paigalseisust libisemise alustamiseks suuremat jõudu, kui juba libisevate kehade libisemises hoidmine. Kinemaatililine liugehõõre leitakse valemiga:
formula_1,
kus "μk" on kinemaatiline hõõrdetegur.
Tășnad

Tășnad (ungari keeles "Tasnád", saksa keeles "Trestenburg") on linn Rumeenias Krisaanias Satu Mare maakonnas.
Linna haldusalasse kuulub viis küla: Blaja ("Tasnádbalázsháza"), Cig ("Csög"), Rațiu ("Ráctanya"), Sărăuad ("Tasnádszarvad") ja Valea Morii ("Tasnádmalomszeg").
2011. aasta rahvaloenduse andmetel oli Tășnadi elanikest rumeenlasi 51,1%, ungarlasi 36,2%, mustlasi 11,4% ja teistest rahvustest inimesi 1,1%.
Tășnad on ka kuurortlinn, seal asuvad geotermilised basseinid.
Euroopa Kodaniku auhind

Euroopa Kodaniku auhind (inglise "European Citizens' Prize") on Euroopa parlamendi välja antav auhind kodanikule või grupile, kellel on tähelepanuväärseid teeneid Euroopa riikide koostöö edendamisel, euroopalike väärtuste levitamisel.
Auhinda antakse aastast 2008.
Indrek Ventmann

Indrek Ventmann (sündinud 24. mail 1990) on eesti laulja ja proviisor.
Ta on kahel korral osalenud Eurovisiooni lauluvõistluse Eesti eelvoorus: 2016. aastal lauluga "Hispaania tüdruk" ja 2018. aastal lauluga "Tempel". 
2020. aasta märtsis üllitas ta laulu "Für koroona".
Saaremaa Kunstistuudio

Saaremaa Kunstistuudio on mittetulundusühing, mis on loodud 1992. aastal ja asub Saare maakonnas Kuressaares aadressil Lossi tänav 5. Kunstistuudio all tegutsevad Erahuvikool Anne, Kunstigalerii ja Loomekeskus. 
Erahuvikool Anne loodi 2004. aastal. Kool on registreeritud haridus- ja teadusministeeriumis. Erahuvikool annab mitmekülgset kunstiharidust. 
Kunstigalerii korraldab aasta läbi kunstinäitusi, seal eksponeeritakse Eesti kutseliste kunstnike töid ja disainerite tooteid. 
Kunstigaleriis tegutseb kunsti- ja disainipood. 
Saaremaa Kunstistuudio ruumides asub 2018. aastast loomekeskus. Saaremaa Kunstistuudio Loomekeskus rendib stuudioid loomeettevõtetele ja loovisikutele.
Hansa kohvik-galerii

Hansa kohvik-galerii oli kohvik-galerii Saare maakonnas Kuressaares.
Asutuse omanik oli Aleksander Baumann.
Toiduallergia

Toiduallergia on immuunvahendatud reaktsioon, mis võib tekkida nii toidu söömisest kui ka muul viisil allergeeniga kokkupuutest. 
Allergeenid on ained, mis kutsuvad esile allergilise reaktsiooni. Põhilised toiduallergia tekitajad on munas, piimas, kalas, sojas, teraviljas, maapähklites, puupähklites, koorikloomades leiduvad valgud. Toiduallergia võib avalduda erinevaid elundkondi haaravate sümptomitega, näiteks nõgeslööve, atoopilise dermatiidi ägenemine, sügelustunne suus, huulte ja keele turse, hingamisraskus, astma ägenemine, iiveldus, oksendamine, kõhuvalu ja vererõhulangus. Raskematel juhtudel võib tekkida anafülaksia.
Epidemioloogia.
Kuigi allergia võib tabada inimest igas vanuses, kannatavad toiduallergia all eelkõige imikud ja väikelapsed. Toiduallergiat esineb lastest umbes 5–10 protsendil ja täiskasvanutest hinnanguliselt 5 protsendil.
Tekkemehhanismid.
Normaalne füsioloogiline reaktsioon suukaudu organismi sattuvatele antigeenidele on tolerantsuse ehk taluvuse teke. Viimasel kahel aastakümnel on toiduallergeenide suhtes täheldatud aga suurenenud sensibiliseerumist ehk tundlikkuse teket.
Sensibiliseerumine võib toimuda seedetraktis, suuõõnes, nahas ja vahel ka hingamisteedes. Pärast toidu neelamist lagundatakse enamus toiduvalkudest maohappe ja seedeensüümide toimel. Järelejäänud valgud ja peptiidid transporditakse epiteelirakkude abil limaskesta, kus neid tunnevad ära erinevad immuunrakud.
Eristatakse immunoglobuliin E ehk IgE vahendatud, mitte-IgE vahendatud ja kombineeritud allergilisi reaktsioone. Sagedasim toiduallergia mehhanism on IgE vahendatud varane immuunreaktsioon, mis annab ka varaseid sümptomeid. Hiliste sümptomite taga võib olla mingi muu, peamiselt III või IV tüüpi immuunreaktsioon.
IgE vahendatud toiduallergia.
Sel puhul reageerib antigeen nuumrakkude või basofiilidega, mis on eelnevalt IgE-antikehadega passiivselt sensibiliseerunud. Kokkupuutel antigeenidega tekib sensibiliseerunud rakkude degranulatsioon. Vabanevad primaarsed ja sekundaarsed põletikumediaatorid (histamiin, leukotrieenid jt), mis kutsuvad esile varased sümptomid. Varased sümptomid tekivad enamasti mõne minuti kuni paari tunni jooksul. Sümptomiteks võivad olla urtikaaria, angioödeem, allergiline rinokonjuktiviit, äge bronhospasm, õietolmuga seotud toiduallergia sündroom, äge gastrointestinaalne spasm, pearinglus ja minestamine. Raskematel juhtudel võib tekkida anafülaksia, mis on eluohtlik seisund. Kõige suurem risk anafülaksia tekkeks on maa- ja puupähkli-, nisu-, mereandide, piima- ja munaallergia korral.
Erinevalt mitte IgE vahendatud toiduallergiast, saab IgE vahendatud allergiat testida kasutades nahatorketeste ja vere IgE taseme määramist.
MTV Urheilu 1

MTV Urheilu 1 (varem MTV Sport 1, MTV3 MAX Sport 1 ja C More Sport 1) on Soome tasuline sporditelekanal. See alustas tööd 2012. aastal. Kanali omanik on Telia.
Bramsche

Bramsche on linn Saksamaal Alam-Saksi liidumaal Osnabrücki kreisis.
Linna pindala on 183,32 km². 31. detsembril 2017 elas seal 30 992 inimest. Linn asub umbes 20 km Osnabrückist põhjas.
Ajalugu.
1971./1972. aastal liideti linnaga 12 varem iseseisvat omavalitsust.
Brahui keel

Brahui keel on põhjadraviidi keel, mida räägitakse peamiselt Pakistanis Belutšistani provintsis ja sellega piirnevatel aladel Afganistanis. Lähimatest sugulaskeeltest Lõuna-Indias asuvad brahuid üle 1500 km kaugusel.
Vähesel määral elab brahui keele kõnelejaid ka Iraanis. 19. sajandist alates elab väike brahuide kogukond Türkmenistanis Marys.
Keele kõnelejate arvu hinnatakse 2,4 miljonile. UNESCO andmetel on keele kõnelejaid vaid umbes 500 000.
Brahui keel on ainuke draviidi keel, mida ei kirjutata brahmi kirjast arenenud kirjas. Brahui keeles kirjutamiseks on kasutatud araabia kirja, viimasel ajal ka ladina kirja.
Brahui keeles ilmneb tugev indoeuroopa keelte, eelkõige belutši keele, mõju.
Brahui keel on aglutinatiivne, nimisõnadel on kaks arvu ja 11 käänet.
Sõnajärg lauses on SOV.
JR Reed

Jason "JR" Reed (sündinud 13. detsembril 1967 Corvallisis Oregoni osariigis) on Ameerika Ühendriikide näitleja.
Rahvusvähemuste kultuurinõukoda

Rahvusvähemuste kultuurinõukoda on aastatel 1997–2003 tegutsenud ja uuesti alates 2008. aastast Kultuuriministeeriumi juures tegutsev nõuandev kogu. Nõukoja eesmärk on esitada ministeeriumile ettepanekuid rahvusvähemuste kultuurielu ja -tegevuse edendamiseks ning aidata edendamisele kaasa vastavalt Eesti Vabariigi õigusaktidele.
Ajalugu.
Kultuurinõukoda käis Kultuuriministeeriumi juures koos ka aastatel 1997–2003. Seoses muudatustega rahvusvähemuste kultuuriseltside riiklikus rahastamises tegevus sellisel kujul 2003. aastal soikus. Seda seoses sellega, et siis anti vähemusrahvuste kultuuriseltside toetamine üle rahvastikuministri büroole. Kuna 2008. aastaks oli osa vastavast rahastamisest jõudnud tagasi kultuuriministeeriumi haldusalasse ja rahvusvähemuste kultuuriseltside huvi nõukoja vastu oli suur, otsustati koda taastada.
Rahvusvähemuste kultuurinõukoja järjepidev tegevus taastus aastal 2008, mil nõukoda kogunes pärast mitmeaastast pausi sellase kultuuriministri Laine Jänese kutsel. Alates sellest on nõukoda kogunenud vähemalt kaks korda aastas. Nõukoja koosseis suurenes 2009. aasta suvel seoses rahvastikuministri büroo integratsioonivaldkonna ülesannete üleandmisega Kultuuriministeeriumile.
Asjakohased kultuuriministri käskkirjad.
Kultuurinõukoja tegevuse kohta on antud välja järgmised kultuuriministri käskkirjad:
Kultuurinõukoja töökord.
Nõukoja peamine pädevus on Eesti rahvusvähemuste kultuurielu ja -tegevuse edendamise osas seisukohtade avaldamine. Lisaks kuulub koja pädevusse sellele vastav kultuuripoliitika ning lõimumisvaldkonna korraldamine ja vajadusel ka sellest lähtuvate ettepanekute tegemine kultuuriministrile.
Lisaks on nõukojal näiteks õigus saada infot esitatud ettepanekutega arvestamise kohta, kaasata oma tegevusse hääleõiguseta eksperte jne. Rahvusvähemuste kultuurinõukoja otsused võetakse vastu konsensuse alusel.
Kultuurinõukoja koosseis.
Nõukoda koosneb kuni 40 liikmest, kes nimetatakse nõukogusse kuni viieks aastaks. Lisaks rahvusvähemuste kultuuriorganisatsioonide esindajatele kuulub nõukogu koosseisu ka Kultuuriministeeriumi esindaja.
Töö noortega.
Rahvusvähemuste kultuurinõukoja juurde on asutatud ka noortekogu, mille esimene kohtumine toimus 2010. aasta 3. augustil. Noortega seotud küsimuste aktuaalsus kerkis esile ka 2018. aasta 9. jaanuaril, mil Stenbocki majas peaminister Jüri Ratasega kohtunud rahvusseltside esindajad rõhutasid oma muret noorte käekäigu ja Eestist lahkumise pärast.
Liina Nulk

Liina Nulk (sündinud 13. veebruaril 1965) on Tartu Hoiu-laenuühistu juhatuse liige ning Tartu Hoiu-laenuühistu Tartu kontori juhataja. 
Liina on ka Lõuna Kindlustusmaakler OÜ kindlustusmaakler. Ta on töötanud üle 20 aasta kindlustuse valdkonnas.
Liina Nulk on lõpetanud Eesti Maaülikooli agronoomia alal.
Lessozavodsk

Lessozavodsk on linn Venemaal Primorje krais, Lessozavodski linnaringkonna keskus. Lessozavodsk asub Ussuuri jõe ääres, Hiina piirist umbes 10 km kaugusel.
Asula sai praeguse nime 1932. aastal ja linnaõigused 1938. aastal.
TVE Internacional

TVE Internacional on Hispaania rahvusringhäälingu telekanal. See näitab uudiseid, kultuuri- ja haridussaateid, meelelahutussaateid ja filme.
Telekanal alustas 1989. aasta detsembris. Kanal on vaadatav Ladina-Ameerikas, Lääne-Saharas, Ekvatoriaal-Guineas ja Filipiinidel, mis on peamised piirkonnad väljaspool Hispaaniat, kus räägitakse hispaania keelt.
Kanalis näidatakse nii uudiseid, mida samal ajal edastatakse ka Hispaanias, kuid ka spetsiaalselt rahvusvahelisele vaatajaskonnale ettevalmistatud uudiseid.
Juhan Kunderi nimeline vaimsuse auhind

Juhan Kunderi nimeline vaimsuse auhind on Juhan Kunderi Seltsi eestvedamisel välja antav auhind, millega tunnustatakse inimest, kellel on märkimisväärseid teeneid Rakvere rahvuskultuuri, haridus- ja seltsitegevuse arendamisel.
Auhinna asutas 2012 Juhan Kunderi Selts. Auhinda antakse välja iga kahe aasta tagant.
France 2

France 2 on Prantsusmaa telekanal, mis kuulub Prantsuse riigitelevisioonile. Selles näidatakse uudiseid, jutusaateid, harivaid saateid, dokumentaal- ja mängufilme.
Telekanal alustas programmi näitamist 18. aprillil 1964 nime all RTF Télévision 2. 1967. aastal sai sellest Prantsusmaa esimene telekanal, mis näitas värvitelevisiooni.
Teuvo Aura

Teuvo Ensio Aura (28. detsember 1912 Ruskeala – 11. jaanuar 1999 Helsingi) oli Soome poliitik, majandusteadlane ja jurist, Liberaalse Rahvapartei liige. Ta oli aastal 1970 ja aastatel 1971–1972 Soome peaminister. Ta on olnud ka Soome kaubandus- ja tööstusminister, pangajuht ja Helsingi linnapea. 
Ta sündis 1912. aastal Ruskealas Laadoga-äärses Karjalas, kuid pere kolis Helsingisse, kui ta oli 13-aastane. Helsingis õppis ta Helsingi Normaallütseumis, kus tema klassikaaslaste hulgas olid muuhulgas tulevane arhitekt ja Soome Ehitusagentuuri peadirektor Jussi Lappi-Seppälä, tulevane minister ja Soome Panga president Aarre Simonen ning tulevane Soome Panga president, minister ja diplomaat Sakari Tuomioja.
Koolipoisina unistas Aura arhitektikarjäärist, kuid pärast keskkooli lõpetamist otsustas õigusteadust õppida. Ta lõpetas 1937. aastal ülikooli õigusteaduse bakalaureusekraadiga ja 1940. aastal anti talle kohtuniku asetäitja kutse. 1948. aastal omandas ta õigusteaduse litsentsiaadi kraadi. 
Ta töötas aastatel 1940–1942 Helsingi linna sotsiaalteenistuses. Aastatel 1943–1968 oli ta Postihoiupanga direktor. 1968. aastal valiti ta Helsingi linnapeaks. Enne linnapeaks saamist oli Aura olnud üle kümne aasta Helsingi linnavolikogu esimees.
Esimest korda oli ta Soome peaminister 14. maist 1970 kuni 15. juulini 1970. Teist korda oli ta Soome peaminister 29. oktoobrist 1971 kuni 23. veebruarini 1972.
Dissen am Teutoburger Wald

Dissen am Teutoburger Wald on vana linn Saksamaal Alam-Saksi liidumaal Osnabrücki kreisis.
Linna pindala on 31,9 km². 31. detsembril 2017 elas seal 9689 inimest. Linn asub Teutoburgi metsas, umbes 20 km Osnabrückist kagus.
Vunambali keel

Vunambali keel on vorora keelte hulka kuuluv keel, mida kõneldakse Lääne-Austraalias. Keele kõnelejaid on alla 10.
Keeles on viis kuni kuus täishäälikut: ɑ, e, i, o, u, (põhjamurdes ka ɨ). Konsonante on 17 (d, rd, j, b, g, n, m, ny, m, ng, l, rl, ly, rr, r, y, w).
Päris-vunambali murdele lisaks eristatakse Gamberre, Kwini, Miwa, Yiidji, Wilawila ja Ginani murret. Mõnda neist peetakse ka eraldi keeleks.
Vunambali keel on polüsünteetiline keel.
Chequersi plaan

Chequersi plaan, tuntud ka kui Chequersi diil või Chequersi leping (ametliku pealkirjaga "The future relationship between the United Kingdom and the European Union" 'Ühendkuningriigi ja Euroopa Liidu tulevased suhted'), on Suurbritannia valitsuse 12. juulil 2018. aastal avaldatud valge raamat Brexiti kohta. Selles sätestatakse, millist tüüpi suhteid Suurbritannia soovib Euroopa Liiduga pärast Brexitit.
Johannes Värk

Johannes Värk (ka Juhan Värk; 3. august 1904 Ilmjärve küla, Sangaste vald, Valgamaa – 20. mai 1952 Tšernogorski küla, Kormilovski rajoon, Omski oblast, Venemaa) oli Eesti õigeusu vaimulik, EAÕK märter.
16. detsembril 1934 pühitseti ta diakoniks.
9. juunil 1935 pühitseti ta preestriks.
1935-1937 teenis ta Velise Ristija Johannese koguduses. 1937-1949 teenis ta Ilmjärve Jumalaema ilmumise koguduses.
Ta suri Siberi vangilaagris.
Eesti Kunstiteadlaste ja Kuraatorite Ühingu aastapreemia

Eesti Kunstiteadlaste ja Kuraatorite Ühingu aastapreemia on kunstipreemia, mida annab välja Eesti Kunstiteadlaste ja Kuraatorite Ühing.
Aastapreemia antakse üle ühingu üldkogul ühele ühingu liikmele eelmise aasta teadusliku või loomingulise panuse eest kunstiteaduse arengusse ning edasise töö innustuseks. 
Enne Eesti Kunstiteadlaste ja Kuraatorite Ühingu asutamist anti välja selle ühingu eelkäija, Eesti NSV Kunstnike Liidu kunstiteadlaste sektsiooni aastapreemiat.
2021. ja 2022. aastal anti lisaks aastapreemiale välja ka aastate preemia. Selle pälvisid Virve Sarapik (2021) ja Mai Levin (2022).
Maalehe ajakirjanduspreemia

Maalehe ajakirjanduspreemia on Maalehe välja antav preemia ajakirjanikule, kelle artiklil on olnud oluline mõju maal elavatele inimestele või ühiskonna suhtumisse maaelusse.
Preemia asutati 2002.
Metsanduse elutööpreemia

Metsanduse elutööpreemia on Eesti Metsaseltsi välja antav tunnustus inimesele, kes on olnud pikka aega pühendunud Eesti metsandusega seotule.
Preemia asutas 2004. aastal Eesti Erametsaliit, kuid 2006. aastast hakkas seda välja andma Eesti Metsaselts.
Alates 2024. aastast annab Eesti Metsaselts metsanduse elutööpreemiana välja auhinda "Pikaajaline panus metsandussektorisse".
Niina ja Alfred Raadiku fond

Niina ja Alfred Raadiku fond on Eesti Rahvuskultuuri Fondi üks allfonde. Fond annab aastast 2002 välja kooli rahvatantsuõpetaja stipendiumit.
Fond loodi 2002 Euroopa Metalli Osaühingu EuroMet eestvedamisel.
Dalneretšensk

Dalneretšensk (kuni 1972. aastani Iman) on linn Venemaal Primorje krais, Dalneretšenski rajooni ja Dalneretšenski linnaringkonna keskus.
Dalneretšensk asub Malinovka jõe ja Suure Ussurka jõe ääres. Linn asub mõne kilomeetri kaugusel Hiina piirist ja Ussuuri jõest.
Asula on rajatud 1859. aastal, linnaõigused sai 1917. aastal.
Bolšoi Kamen

Bolšoi Kamen on linn Venemaal Primorje krais, Bolšoi Kameni linnaringkonna keskus. Linn asub Vladivostokist 20 km idas, Jaapani mere Ussuuri lahe vastaskaldal.
Asula rajati 1947. aastal seoses laevaremonditehase ehitamisega ja kandis kuni 1956. aastani nime Stroika UNR-261 (Стройка УНР-261). Linnaõigused sai Bolšoi Kamen 1989. aastal. Kuni 1. jaanuarini 2015 oli Bolšoi Kamen merelaevastiku baasi tõttu suletud linn.
1899. aastal eesti väljarändajate rajatud Južnaja Lifljandija liideti 1987. aastal Bolšoi Kameniga ja on linna eraldiseisev mikrorajoon (vene "отдалённый микрорайон").
Bolšoi Kameniga seotud isikuid.
Gustav Naan (1919–1994) - Vladivostokis sündinud, Južnaja Lifljandijas üles kasvanud Eesti NSV kommunistlik ideoloog, akadeemik, parteitegelane ja publitsist. 
Voldemar Gams (1920–2002) - Hiiumaalt pärit peresse Južnaja Lifljandijas sündinud kalalaeva kapten, sotsialistliku töö kangelane.
Bikin

Bikin on linn Venemaal Habarovski krais, Bikini rajooni keskus. Linn asub Bikini jõe paremal kaldal, Hiina piirist ligikaudu 15 km kaugusel. Bikinit läbib Siberi raudtee.
Bikin on Habarovski krai kõige lõunapoolsem linn.
Asula on rajatud 1895. aastal, linnaõigused sai 1938. aastal.
Baltimore'i Eesti Maja

Baltimore'i Eesti Maja on USAs Marylandi osariigis Baltimore'i linnas asuv Eesti Maja. Maja kasutas teiste seas Baltimore'i Eesti Selts ja see oli 54 aasta jooksul üks selle piirkonna peamisi väliseestlaste kokkusaamiskohti. Majas tegutses Baltimore'i Eesti Kool.
Maja, mis asub üsnagi kriminogeenses linnaosas, vahetas omanikku 2018. aastal.
Lakewoodi Eesti Maja

Lakewoodi Eesti Maja on USAs New Jersey osariigis Lakewoodis asuv Eesti Maja. Maja kasutab teiste seas Lakewoodi Eesti Ühing.
Leicesteri Eesti Maja

Leicesteri Eesti Maja on Inglismaal Leicesteris asuv Eesti Maja.
Maja avati 1960. aastal. 
2022. aasta seisuga kasutatakse Leicesteri Eesti Maja seltskondlikeks koosviibimisteks. Eelseisvaid üritusi reklaamitakse Facebookis. Liikmeskond keskmiselt 40 inimest. Leicesteri Eesti Maja kuulub Inglismaa Eestlaste ühingule.
Lundi Eesti Maja

Lundi Eesti Maja (ka Lõuna-Rootsi Eesti Maja) on Rootsis Lundis asuv Eesti Maja. Maja peab üleval Lundi Eesti Maja Ühing.
Francisco Castellón Sanabria

Francisco Castellón Sanabria (1815 León – 8. september 1855 León) oli Nicaragua jurist ja poliitik, 1854–1855 Nicaragua ülemdirektor.
Francisco Castellón Sanabria sündis aastal 1815 Leónis. Ta töötas seal juristina. Patricio Rivas määras ta oma valitsusse ministriks, kuid Pablo Buitrago taandas ta ametist. Aastal 1843 sai temast minister Manuel Péreze valitsuses. Aastal 1844 sai temast Nicaragua saadik Suurbritannias ja hiljem Prantsusmaal. Aastail 1851–1853 oli ta ministriks ka José Laureano Pineda Ugarte valitsuses.
Aastal 1853 seadis Nicaragua Liberaalne partei ta üles Fruto Chamorro vastaskandidaadina ülemdirektori valimistel. Ta küll kaotas valimised, aga liberaalid süüdistasid oma oponenti valimistulemuste võltsimises. Kui Chamorro seadis oma valitsuse sisse Granadas ja muutis ilma liberaalsete saadikute kohalviibimiseta põhiseadust ning kuulutas end presidendiks, sundis see mõjukamaid liberaale, kelle seas olid Francisco Castellón Sanabria, José María Valle ja Máximo Jerez, kuulutama välja oma valitsuse. Francisco Castellón Sanabria oli selle valitsuse ülemdirektor või, nagu teda ka nimetati, "demokraatliku Nicaragua president".
Ta alustas Fruto Chamorro vägede vastu sõjalist tegevust ja oli algul edukas, kuid Granada piiramine ebaõnnestus ja seejärel kaotasid liberaalid kontrolli nii Managua, Masaya kui ka Rivase üle. Nii palkas Castellón endale appi William Walkeri juhitavad väed, mis saabusid Nicaraguasse juunis 1855.
Francisco Castellón Sanabria suri septembris 1855 koolerasse.
Riia Eesti Maja

Riia Eesti Maja on Lätis Riias asuv Eesti Maja. Maja kasutab teiste seas Läti Eesti Selts.
Maja ehitati 1913. Maja on 6-korruseline.
Toronto Eesti Maja

Toronto Eesti Maja on Kanadas Torontos asuv Eesti Maja, mis avati 1952.
Eesti majas tegutsevad Toronto Eesti Selts, Eestlaste Kesknõukogu Kanadas, Akadeemilised Kanada Eesti Naised, Toronto Eesti Täienduskoolid ja lasteaed, aga ka Toronto Eesti Meeskoor, Toronto Estonia segakoor ja Kungla Rahvatantsu Rühm ning skaudid ja gaidid. Ettevõtetest asuvad seal Northern Birch Credit Union ja Heinsoo Insurance Brokers Ltd.
1960. aastas kuni 2020. aastani tegutseti aadressil 958 Broadview Avenue asunud hoones. 2022. aastal alustati uue hoone ehitamist, mille maksumuseks on planeeritud 41 miljonit dollarit.
Kaljo Kiisa Noore Filmitegija stipendium

Kaljo Kiisa Noore Filmitegija stipendium on Eesti noorele filmitegijale antav stipendium. Stipendiumi annavad koostöös välja Viru Keemia Grupp, Jõhvi Kontserdimaja, Jõhvi Vallavalitsus ja Tallinnfilm.
Stipendiumi väljaandmise eesmärk on hoida Ida-Virumaalt pärit filmilavastaja ja näitleja Kaljo Kiisa (1925–2007) mälestust ning innustada noori filmitegijaid avastama ja jäädvustama Ida-Virumaa mitmekesisust.
Esimene stipendium anti välja 2010. aastal. Siis oli stipendiumi suurus 40 000 krooni. 
Stipendium taastati Jõhvi vallavalitsuse algatusel 2022. aastal.
Stipendiumi taotlemise kord.
Konkursile on oodatud nii mängu- ja dokumentaalfilmid kui ka muusikavideod, sh nii täispikad kui ka lühifilmid, mis on filmitud (sh osaliselt) Ida-Virumaal. Stipendiumi võivad taotleda kuni 40-aastased režissöörid, produtsendid, operaatorid, heliloojad, kunstnikud ja loomingulised meeskonnad viimase kolme aasta tehtud tööde eest. Stipendiumi määramiseks võivad ettepanekuid esitada nii juriidilised kui ka eraisikud. 
2023. aasta seisuga on stipendiumi suurus 2500 eurot.
Sovetskaja Gavan

Sovetskaja Gavan on linn Venemaal Habarovski krais Jaapani mere rannikul.
Asula rajati 1853. aastal ja kandis esialgu nime Konstantinovski post. Alates 1856. aastast oli asula nimi Imperatorskaja Gavan. 1923–1930 oli asula nimi Znamenskoje. Praeguse nime sai Sovetskaja Gavan 1930. aastal ja linnaõigused 1941. aastal.
Sovetskaja Gavan on sadamalinn, seal paiknevad laevaremonditehased.
Nazario Escoto

Nazario Escoto (umbes 1810, Matagalpa, Nicaragua – umbes 1880, León) oli Nicaragua advokaat ja poliitik, 1855 Nicaragua ülemdirektor.
Nazario Escoto sündis umbes 1810. aastal Matagalpas. 1850. aastal kirjutas Julius Fröbel Escotost oma mälestustes. Fröbeli mälestuste põhjal kuulusid talle varem Matagalpast põhja pool kullakaevandused, ent ta ei suutnud kaevandust juhtida ja vältida vastuolusid indiaanlastega, kes tema õigust neile kaevandustele ei tunnistanud.
Aastal 1853 seadis Nicaragua Liberaalne partei Francisco Castellón Sanabria Fruto Chamorro vastaskandidaadina ülemdirektori valimistel üles. See küll kaotas valimised, aga liberaalid süüdistasid oma oponenti valimistulemuste võltsimises. Kui Chamorro seadis oma valitsuse sisse Granadas ja muutis ilma liberaalsete saadikute kohalviibimiseta põhiseadust ning kuulutas end presidendiks, sundis see mõjukamaid liberaale, kelle seas olid Francisco Castellón Sanabria, José María Valle ja Máximo Jerez, kuulutama välja oma valitsuse. Francisco Castellón Sanabria oli selle valitsuse ülemdirektor või, nagu teda ka nimetati, "demokraatliku Nicaragua president", ühtlasi alustas ta ka Fruto Chamorro vägede vastu sõjalist tegevust ja oli algul edukas, kuid Granada piiramine ebaõnnestus ja seejärel kaotasid liberaalid kontrolli nii Managua, Masaya kui ka Rivase üle. Nii palkas Castellón endale appi William Walkeri juhitavad väed, mis saabusid Nicaraguasse juunis 1855, võttes sisuliselt kontrolli liberaalide valduses olevate Nicaragua alade üle enda kätte.
Kui Francisco Castellón Sanabria septembris 1855 koolerasse suri, sai tema järglaseks "demokraatliku Nicaragua presidendi" ametikohal Nazario Escoto. William Walker oli alustanud aga kõnelusi vastaspoole juhi José María Estradaga, mille tulemusel sõlmiti rahuleping ja 25. oktoobril 1855 sai riigi mõlema osa presidendiks Patricio Rivas.
Kodanikujulguse aumärk

Kodanikujulguse aumärk on Eesti Justiitsministeeriumi süüteoennetuse nõukogu välja antav auhind. Auhinnaga autasustatakse isikuid, kes on oma käitumise või suhtumisega näidanud eeskuju teistele inimestele.
Aumärke hakati välja andma 2004. aastal.
Kodanikujulguse aumärgi statuut kinnitati novembris 2004 ning selle uus versioon veebruaris 2015.
2015. aastal pälvis aumärgi 11 inimest, 2016. aastal 19 inimest, 2017. aastal 28 inimest ja 2018. aastal 27 inimest.
Širvintose rajoon

Širvintose rajoon (leedu "Širvintų rajono savivaldybė") on 1. järgu haldusüksus (rajoon) Leedus endise Vilniuse maakonna aladel.
Rajooni pindala on 906 km². 2017. aasta seisuga elas seal 15 861 inimest.
Rajoon moodustati 1950. aastal. Aastal 1962 see likvideeriti ja liideti Ukmergė rajooniga, ent moodustati taas aastal 1965. Rajoon koosneb järgmistest valdadest: Alionysi, Čiobiškise, Gelvonai, Jauniūnai, Kernavė, Musninkai, Širvintose ja Zibalai vald.
Halduskeskus on Širvintose linn. Teised tähtsamad asulad on Bagaslaviškise, Gelvonai, Kernavė, Musninkai ja Zibalai alevid. 2011. aasta seisuga olid elanikest 87,02% leedulased, 9,27% poolakad, 2,08% venelased, 0,47% valgevenelased, 0,36% ukrainlased ja 0,8% oli teistest rahvustest.
Rajooni suurimad jõed on Neris, Musė ja Širvinta. Rajooni kirdeosa jääb Aukštaičia kõrgustikule. Seal asub Kaugedai küla lähistel ka rajooni kõrgeim punkt (170 m), madalaim koht asub Nerise jõe orus (46 m). Järvedest on suurim Alys.
Rajoonis asub osaliselt Kernavė kaitseala.
Rajatäht

Rajatäht on Eesti Skautide Ühingu antav teenetemärk skaudijuhtidele.
Teenetemärgil on kolm järku.
Põhjatäht (teenetemärk)

Põhjatäht (ka Põhjatähe matkateenete märk) on Eesti Skautide Ühingu antav teenetemärk skaudijuhtidele.
Teenetemärgil on kolm järku.
Tammetäht

Tammetäht on Eesti Skautide Ühingu antav teenetemärk skautluse toetajatele.
Teenetemärgil on kaks järku.